Publication: Magyar Közlöny
Issue: MK-2001-39 (Year: 2001, Number: 39)
Era: 1990-2004
Section: 
Paragraph Index: 446

4. Az 1. pontban említett idők rögzítésére fenntartott területe(ke)t úgy kell jelölni, hogy a különféle időtartamokat egyértelműen meg lehessen különböztetni egymástól. C) Az adatrögzítő lapra nyomtatandó információk Mindegyik lapon nyomtatott formában az alábbi információkat kell szerepeltetni: a gyártó neve és címe vagy cégneve, a lap mintájának jóváhagyási jele, a menetíró készülékek azon típusának vagy típusainak jóváhagyási jele, amely(ek)hez a lap használható, a sebességmérési tartomány felső határa, km/h-ban. További minimális követelményként minden lapon szerepelnie kell nyomtatott formában egy oly módon beosztott időskálának, hogy az idő 15 perces időközönként közvetlenül leolvasható, és minden 5 perces időköz egyszerűen meghatározható legyen. D) Szabad terület a kézzel beírandó kiegészítések számára A lapokon szabad helyet kell biztosítani ahhoz, hogy a gépjárművezetők legalább az alábbi adatokat beírhassák: a gépjárművezető családneve és utóneve, a laphasználat kezdetének időpontja és helye, valamint a laphasználat befejezésének időpontja és helye, azon jármű vagy járművek rendszáma(i), amely(ek)re a gépjárművezetőt a lap használata alatt beosztották, azon jármű vagy járművek kilométeróra-állásai, amely(ek)re a gépjárművezetőt a lap használata alatt beosztották, minden járműváltás időpontja. V. A MENETÍRÓ KÉSZÜLÉK FELSZERELÉSE A) Általános szempontok

Source: https://magyarkozlony.hu/hivatalos-lapok/58f98285ef965c4a349c57ddc4045d6ffc91234d/dokumentumok/95bf4dbef2ef52fc3a0e9683e31c7250a8070f41/letoltes